Diari Oficial de la Generalitat Valenciana


Sumari del DOGV 8825, del 02-06-2020 (2020/3829)

RESOLUCIÓ de 28 de maig de 2020, del director de l'Agència Valenciana de Foment i Garantia Agrària, per la qual s'amplia el termini de presentació de sol·licituds d'ajudes a les inversions en explotacions agràries en el marc del Programa de Desenvolupament Rural de la Comunitat Valenciana 2014-2020 per a l'exercici 2020 i de presentació de sol·licituds de pagament i de modificació de plans de millora per a l'anualitat 2020.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8825

Data del DOGV
:   02-06-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/3829


Data del document
:   28-05-2020

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 28 de maig de 2020, del director de l'Agència Valenciana de Foment i Garantia Agrària, per la qual s'amplia el termini de presentació de sol·licituds d'ajudes a les inversions en explotacions agràries en el marc del Programa de Desenvolupament Rural de la Comunitat Valenciana 2014-2020 per a l'exercici 2020 i de presentació de sol·licituds de pagament i de modificació de plans de millora per a l'anualitat 2020. [2020/3829]  
  
Mitjançant Resolució de 24 de gener de 2020 es van convocar ajudes a les inversions en explotacions agràries en el marc del Programa de Desenvolupament Rural de la Comunitat Valenciana 2014-2020, a l'empara de l'Ordre 29/2016, de 31 d'octubre de 2016, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aproven les bases reguladores d'aquestes ajudes per a l'execució en l'àmbit de la Comunitat Valenciana de la mesura d'ajuda a les inversions en actius físics establida en l'article 17, apartat 1, lletra a) del Reglament (UE) 1305/2013 del Parlament Europeu i del Consell, de 17 de desembre de 2013, relatiu a l'ajuda del desenvolupament rural a través del Fons Europeu Agrícola de Desenvolupament Rural.  
En aquesta resolució es va establir un termini de presentació de sol·licituds de 2 mesos a comptar des de l'endemà de la publicació de l'esmentada resolució en el Diari Oficial de la Generalitat Valenciana.   
No obstant això, abans de la finalització d'aquest termini i com a conseqüència de l'estat d'emergència de salut pública ocasionada per la Covid-19, per part del Govern d'Espanya es va aprovar la declaració de l'estat d'alarma mitjançant el Reial decret 463/2020, de 14 de març, amb l'objectiu de protegir la salut i seguretat dels ciutadans, contindre la progressió de la malaltia i reforçar el sistema de salut pública.   
  
En aquest Reial decret es detallen les mesures adoptades que es consideren imprescindibles per a fer front a la situació de forma proporcionada a l'extrema gravetat de la situació, mentre dure la vigència de l'esmentat Reial decret i les seues successives pròrrogues i, entre aquestes mesures, en la seua disposició addicional tercera s'ordena la suspensió de tots els terminis i termes dels procediments administratius.  
  
D'altra banda, mitjançant Resolució de 20 de maig de 2020, del Congrés dels Diputats, per la qual s'ordena la publicació de l'Acord d'autorització de la pròrroga de l'estat d'alarma declarat pel Reial decret 463/2020, de 14 de març, s'ha acordat autoritzar la pròrroga de l'estat d'alarma declarat pel Reial decret 463/2020 fins al 7 de juny de 2020 i en el seu apartat desé es disposa que amb efectes des de l'1 de juny de 2020, es derogarà la disposició addicional tercera del Reial decret 463/2020, de 14 de març, relativa a la suspensió de terminis administratius i, per tant, des d'aquesta mateixa data, es reprendrà el còmput dels terminis que hagueren sigut suspesos per la declaració de l'estat d'alarma.  
En qualsevol cas, el manteniment de l'estat d'alarma, a més de la suspensió dels terminis administratius, suposa, mentre continue vigent, limitacions a la mobilitat de les persones i a l'activitat d'algunes empreses que poden suposar dificultats per a obtindre i aportar la documentació necessària per a presentar les sol·licituds d'ajuda, per la qual cosa és procedent ampliar el termini corresponent, d'acord amb les disposicions de la Llei 39/2015 de procediment administratiu comú.  
  
D'altra banda, en l'Ordre 29/2016, també es preveu que abans del 30 d'abril de cada any els beneficiaris poden sol·licitar un canvi dels terminis previstos en la resolució de concessió o del programa d'inversions, justificant degudament tal petició i que abans del 31 de juliol de l'exercici pressupostari corresponent per al qual es va programar la finalització del pla de millora, els beneficiaris han de comunicar la finalització de les inversions incloses en la sol·licitud, justificar la seua execució, acreditar el pagament de les inversions i sol·licitar el pagament de l'ajuda corresponent.  
En ambdós casos, la suspensió dels terminis administratius juntament amb les dificultats per a recopilar i presentar la documentació requerida ha afectat els beneficiaris de l'ajuda i fa convenient, també, ampliar els terminis corresponents a l'anualitat 2020, d'acord amb el que s'estableix en l'article 54.1 del Reial decret llei 11/2020, de 31 de març, pel qual s'adopten mesures urgents complementàries en l'àmbit social i econòmic per a fer front a la COVID-19, en el qual s'estableix que en els procediments de concessió de subvencions que ja hagueren sigut atorgades en el moment de l'entrada en vigor del Reial decret 463/2020, les ordres i resolucions de convocatòria i concessió de subvencions i ajudes públiques previstes en l'article 22.1 de la Llei 38/2003, de 17 de novembre, general de subvencions, podran ser modificades per a ampliar els terminis d'execució de l'activitat subvencionada i, en el seu cas, de justificació i comprovació d'aquesta execució, encara que no s'haguera contemplat en les corresponents bases reguladores.  
En aplicació de l'article 7.4 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, s'especifica que les ajudes regulades en la present convocatòria, realitzada en aplicació de l'Ordre 29/2016, són compatibles amb la política comunitària de competència d'acord amb l'article 81.2 del Reglament (UE) 1305/2013, del Parlament Europeu i del Consell, de 17 de desembre de 2013, relatiu a l'ajuda al desenvolupament rural a través del Fons Europeu Agrícola de Desenvolupament Rural (FEADER), segons el qual els articles 107, 108 i 109 del Tractat de Funcionament de la Unió Europea (TFUE), no seran aplicables als pagaments efectuats pels estats membres en virtut i de conformitat amb aquest reglament, ni al finançament suplementari nacional indicat en l'article 82, dins de l'àmbit d'aplicació de l'article 42 del TFUE.  
De conformitat amb el que es disposa en l'article 28 de la Llei 5/1983, de 30 de desembre, del Consell, amb el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i l'article 13.1 del Decret 123/2006, de 8 de setembre, pel qual s'aprova l'estatut de l'Agència Valenciana de Foment i Garantia Agrària, resolc:  
  
Primer. Terminis de presentació de sol·licituds d'ajuda  
El termini de presentació de sol·licituds d'ajudes a les inversions en explotacions agràries en el marc del Programa de desenvolupament rural de la Comunitat Valenciana 2014-2020, establit mitjançant Resolució de 24 de gener de 2020 per la qual es van convocar ajudes, a l'empara de l'Ordre 29/2016, s'amplia fins al dia 30 de juny de 2020.  
  
Segon. Terminis de presentació de sol·licituds de modificació i sol·licituds de pagament corresponents a l'anualitat 2020  
1. El termini de presentació de sol·licituds de modificació respecte als terminis previstos en la resolució de concessió o del programa d'inversions per a l'anualitat 2020 s'amplia fins al 30 de juny de 2020.  
2. El termini de presentació de sol·licituds de pagament per als plans de millora la finalització del qual està prevista per a l'anualitat 2020 s'amplia fins al 30 de setembre de 2020.  
  
La present resolució posa fi a la via administrativa i contra aquesta pot interposar-se potestativament recurs de reposició davant el director de l'Agència Valenciana de Foment i Garantia Agrària en el termini un mes, comptat des de l'endemà de la seua publicació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú, o impugnar-se directament davant els jutjats contenciosos administratius en el termini de dos mesos, a comptar des de l'endemà de la seua publicació, d'acord amb el que es preveu en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.   
  
València, 28 de maig de 2020.- El director de l'Agència Valenciana de Foment i Garantia Agrària: Francisco Rodríguez Mulero.